Strale in die hospitale | News24
Strale in die hospitale
RÖNTGENOGRAFIE. 'n Mooi naam vir 'n lelike ding.
Toe oom WK Röntgen hierdie elektromagnetiese strale ontdek het, het hy min kon weet watter Schmerz hy vir die gewone sterfling veroorsaak. Of miskien is dit meer korrek om te sê: X-strale is sedertdien sommer baie waardevol, maar die kleredrag – die afstootlike hospitaaldrag wat jy moet aantrek voor jy soos 'n skaap ter slagting na die folterkamer gelei word – dít is waardeloos verby.
Hier is die scenario: Jy loop die lang gang af, want jy weet jou arts staan en loer onge-siens vir jou....vir ingeval jy by 'n sydeur uitvlug. Dan verskaf jy in die ontvangskamer alles, van jou noemnaam en elke liddo-ring en skeet tot terug in jou derde geslag voordat jy mag sit en wag. Dit is die goeie deel. ( Voor jy verder lees: hierdie skrywe het 'n ouderdomsbeperking van 30 jaar, want die inhoud daarvan is te gewelddadig vir 'n jonger siel).
Die radiograaf loer met 'n onthutsende glimlag en noem jou naam – asof sy jou vir roomys nooi. Jy volg haar in 'n waas. Sy stoot jo
Dan trek die radiograaf-meisie weer die gordyn oop en vra of jy al aangetrek is. Dis eers dan dat jy besef jy was vir tien minute met X-straalklere in gesprek. Jy besluit op quieta et movere en glip in die afskuwelike kledingstuk in. Jou wit bene steek onder die soom uit. Hulle is so maer, dit lyk of jy op jou hande loop. Vernedering. Menslike lyding. Is hierdie 'n hospitaal? Die Middeleeuse foltermetodes lyk soos 'n Sondagskoolpiekniek in vergelyking. Hoekom moet 'n beskaafde mens sulke persoonlikheidsvernietigende "klere" aantrek? Waar is Hannon (of is dit Shannon?) met sy leefstylraad? Waar is die ghoeroes wat klere ontwerp? Waar is die Hooggeregshof waar jy kan prosedeer vir laster?
Jy skuifel die kamer binne. Sy draai jou liggaam in elke hoek en kant aan driehoeksme-ting bekend, plus nog 'n paar ekstra. As jy ongelukkig genoeg is om kunstande te hê (behoede ons!), lê hulle vir jou eenkant in 'n bakkie en grynslag, terwyl jy jou mond soos 'n ballon opblaas om nie te stupid te lyk nie. Dan skiet sy jou met daai strale wat deur so-liede stowwe dring en weefsels vernietig. En weer. En weer. Hierna verfoei jy fotografie vir die res van jou lewe. As jy 'n fotograaf sien, kry jy 'n angsaanval.
Jy maak 'n aanbod om hulle ordentlike klere te help ontwerp. Klere met 'n broek by. Klere wat jou nie aan 'n permanente minusgevoel laat ly nie. Die dametjie glimlag net liefies....en roep die volgende slagoffer.
Jy strompel by die hospitaal uit. Jy neem jou voor om te gim en te swem en spiere te bou voor jy weer in so 'n sielsvernietigende toestand beland. Om oor agter-oop-hospitaaldrag te praat,is bloot net te traumaties.
O, jy lag, né Nursie? Lag maar. 'n Mens hoop jy kan die dokter en die radiograaf (én die uitvinder van daai blou klere) eendag in jóú studeerkamer kry vir berading. Jy sal al hulle vere uitpluk. En daar sal geen bedekking in ruil gegee word nie. En...hulle hoef nie eers te betaal nie.